title: Kommissionens gennemførelsesforordning (EU) nr. 895/2011 af 22. august 2011 om godkendelse af væsentlige ændringer af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Pimiento Asado del Bierzo (BGB))

text:
               8.9.2011

               DA

               Den Europæiske Unions Tidende

               L 231/5

         KOMMISSIONENS GENNEMFØRELSESFORORDNING (EU) Nr. 895/2011
   af 22. august 2011
   om godkendelse af væsentlige ændringer af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Pimiento Asado del Bierzo (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og
   ud fra følgende betragtninger:

               (1)

               Kommissionen har i henhold til artikel 9, stk. 1, første afsnit, i forordning (EF) nr. 510/2006 behandlet Spaniens ansøgning om godkendelse af ændringer af varespecifikationen for den beskyttede geografiske betegnelse "Pimiento Asado del Bierzo", der er registreret i henhold til Kommissionens forordning (EF) nr. 2400/96 (2) som ændret ved forordning (EF) nr. 417/2006 (3).

               (2)

               Eftersom de pågældende ændringer ikke er af mindre omfang, jf. artikel 9 i forordning (EF) nr. 510/2006, har Kommissionen i medfør af artikel 6, stk. 2, første afsnit, i nævnte forordning offentliggjort ændringsansøgningen i Den Europæiske Unions Tidende
                   (4). Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør ændringerne godkendes —

         VEDTAGET DENNE FORORDNING:
   Artikel 1
   De ændringer af varespecifikationen, der er offentliggjort i Den Europæiske Unions Tidende, og som vedrører betegnelsen i bilaget til denne forordning, godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. august 2011.

            På Kommissionens vegne For formanden

         Cecilia MALMSTRÖM

            Medlem af Kommissionen

      (1)  EUT L 93 af 31.3.2006, s. 12.

      (2)  EUT L 327 af 18.12.1996, s. 11.

      (3)  EUT L 72 af 11.3.2006, s. 8.

      (4)  EUT C 321 af 26.11.2010, s. 18.

      BILAG
      Landbrugsprodukter til konsum, som er opført i traktatens bilag I:

         Kategori 1.6.   Frugt, grøntsager og korn, også forarbejdet

      SPANIEN
      Pimiento Asado del Bierzo (BGB)


title: Kommissionens gennemførelsesforordning (EU) nr. 411/2012 af 14. maj 2012 om faste importværdier med henblik på fastsættelse af indgangsprisen for visse frugter og grøntsager

text:
               15.5.2012

               DA

               Den Europæiske Unions Tidende

               L 126/6

         KOMMISSIONENS GENNEMFØRELSESFORORDNING (EU) Nr. 411/2012
   af 14. maj 2012
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. maj 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AL

                  97,8

                  MA

                  69,7

                  TR

                  113,1

                  ZZ

                  93,5

                  0707 00 05

                  JO

                  200,0

                  TR

                  128,9

                  ZZ

                  164,5

                  0709 93 10

                  JO

                  225,1

                  TR

                  96,3

                  ZZ

                  160,7

                  0805 10 20

                  EG

                  54,4

                  IL

                  60,7

                  MA

                  45,4

                  TR

                  44,3

                  ZZ

                  51,2

                  0805 50 10

                  TR

                  52,0

                  ZA

                  142,0

                  ZZ

                  97,0

                  0808 10 80

                  AR

                  113,9

                  BR

                  86,9

                  CA

                  156,6

                  CL

                  104,5

                  CN

                  117,2

                  MK

                  29,3

                  NZ

                  136,5

                  US

                  166,1

                  UY

                  87,3

                  ZA

                  95,0

                  ZZ

                  109,3

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 1236/2011 af 29. november 2011 om ændring af forordning (EF) nr. 1828/2006 for så vidt angår finansiering gennem finansieringstekniske instrumenter

text:
               30.11.2011

               DA

               Den Europæiske Unions Tidende

               L 317/24

         KOMMISSIONENS GENNEMFØRELSESFORORDNING (EU) Nr. 1236/2011
   af 29. november 2011
   om ændring af forordning (EF) nr. 1828/2006 for så vidt angår finansiering gennem finansieringstekniske instrumenter
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (1), særlig artikel 44, stk. 3, og
   ud fra følgende betragtninger:

               (1)

               Den økonomiske krise har mere end nogensinde før konsekvenser for EU og kræver nye bestræbelser for at opnå en bæredygtig vækst og jobskabelse.

               (2)

               Investeringer i virksomheder er med til at fremme væksten, styrke konkurrenceevnen og skabe nye arbejdspladser.

               (3)

               Det er nødvendigt at styrke foranstaltningerne til støtte for virksomhederne. Sådanne foranstaltninger bør give virksomhederne en bredere adgang til investeringer gennem de finansieringstekniske instrumenter, der er omfattet af artikel 43, stk. 1, litra a), i Kommissionens forordning (EF) nr. 1828/2006 af 8. december 2006 om gennemførelsesbestemmelser til Rådets forordning (EF) nr. 1083/2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og til Europa-Parlamentets og Rådets forordning (EF) nr. 1080/2006 om Den Europæiske Fond for Regionaludvikling (2), og dette ikke blot for virksomheder i deres etablerings-, begyndelses- eller ekspansionsfase.

               (4)

               Sådanne investeringer bør kun foretages i aktiviteter, som forvalterne af de finansieringstekniske instrumenter anser for potentielt økonomisk levedygtige, dvs. de bør begrænses til situationer, hvor en mangel på likviditet fra den finansielle sektor truer videreførelsen af forretningsaktiviteterne i økonomisk levedygtige virksomheder.

               (5)

               Sådanne foranstaltninger bør kun gælde for tilbagebetalingspligtige investeringer eller garantier for tilbagebetalingspligtige investeringer foretaget efter denne forordnings ikrafttrædelse som led i en investeringsstrategi, som indgår i de pågældende finansieringsaftaler. For finansieringsaftaler indgået før denne forordnings ikrafttrædelse bør der fastlægges overgangsbestemmelser, der kræver tilsvarende justering af investeringsstrategien.

               (6)

               Koordinationsudvalget for fondene har på grund af afstemningsresultatet ikke afgivet en udtalelse om foranstaltningerne i denne forordning —

         VEDTAGET DENNE FORORDNING:
   Artikel 1
   Artikel 45 i forordning (EF) nr. 1828/2006 affattes således:

      »Artikel 45
      Supplerende bestemmelser gældende for finansieringstekniske instrumenter for virksomheder
      De finansieringstekniske instrumenter for virksomheder, som er omhandlet i artikel 43, stk. 1, litra a), må kun investere i aktiviteter, som forvalterne af de finansieringstekniske instrumenter anser for potentielt økonomisk levedygtige.
      De må ikke investere i kriseramte virksomheder i den betydning, der er fastsat i Fællesskabets rammebestemmelser for statsstøtte til redning og omstrukturering af kriseramte virksomheder (3) fra den 10. oktober 2004.

   Artikel 2
   Finansieringsaftaler indgået før den 1. december 2011 kan ændres for at komme til at omfatte nye tilbagebetalingspligtige investeringer eller nye garantier for tilbagebetalingspligtige investeringer i overensstemmelse med artikel 45 i forordning (EF) nr. 1828/2006. Sådanne ændringer skal omfatte den justerede investeringsstrategi omhandlet i artikel 43, stk. 3, litra a), i nævnte forordning.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. november 2011.

            På Kommissionens vegne

         José Manuel BARROSO

            Formand

      (1)  EUT L 210 af 31.7.2006, s. 25.

      (2)  EUT L 371 af 27.12.2006, s. 1.

      (3)  EUT C 244 af 1.10.2004, s. 2.«


title: Kommissionens gennemførelsesforordning (EU) nr. 973/2013 af 10. oktober 2013 om godkendelse af en mindre ændring af varespecifikationen for en betegnelse, der er optaget i registret over beskyttede oprindelsesbetegnelser og beskyttede geografiske betegnelser (Nürnberger Bratwürste/Nürnberger Rostbratwürste (BGB))

text:
               12.10.2013

               DA

               Den Europæiske Unions Tidende

               L 272/5

         KOMMISSIONENS GENNEMFØRELSESFORORDNING (EU) Nr. 973/2013
   af 10. oktober 2013
   om godkendelse af en mindre ændring af varespecifikationen for en betegnelse, der er optaget i registret over beskyttede oprindelsesbetegnelser og beskyttede geografiske betegnelser (Nürnberger Bratwürste/Nürnberger Rostbratwürste (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets og Europa-Parlamentets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 53, stk. 2, andet punktum, og
   ud fra følgende betragtninger:

               (1)

               Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Tysklands ansøgning om godkendelse af en ændring af varespecifikationen for den beskyttede geografiske betegnelse »Nürnberger Bratwürste«/»Nürnberger Rostbratwürste«, der er registreret ved Kommissionens forordning (EF) nr. 1257/2003 (2).

               (2)

               Ansøgningen vedrører ændringen af beskrivelsen af produktet.

               (3)

               Kommissionen har gennemgået den pågældende ændring og konkluderet, at den er berettiget. Da der er tale om en ændring af mindre omfang, kan Kommissionen godkende den uden at følge den procedure, der er fastsat i artikel 50-52 i forordning (EU) nr. 1151/2012 —

         VEDTAGET DENNE FORORDNING:
   Artikel 1
   Varespecifikationen for den beskyttede geografiske betegnelse »Nürnberger Bratwürste«/»Nürnberger Rostbratwürste« ændres som anført i bilag I til nærværende forordning.
   Artikel 2
   Det konsoliderede enhedsdokument med de vigtigste elementer af varespecifikationen findes i bilag II til denne forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. oktober 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT L 177 af 16.7.2003, s. 3.

      BILAG I
      Der er blevet godkendt følgende ændring af varespecifikationen for den beskyttede geografiske betegnelse »Nürnberger Bratwürste«/»Nürnberger Rostbratwürste«:
      Følgende tekst skal tilføjes til beskrivelsen af sammensætningen efter »rent svinekød«: Fedtholdigt kød, især kød og flæsk fra svinebryst, -kæbe og -ryg.

                  1.

                  Behovet for ændringen er opstået som følge af de nye regler om mærkning af ingredienserne i levnedsmidler (kvantitativ angivelse af de ingredienser — Quid), der blev indført med Kommissionens direktiv 2001/101/EF af 26. november 2001, som ændrede Europa-Parlamentets og Rådets mærkningsdirektiv, direktiv 2000/13/EF. Ifølge bilag I til mærkningsdirektivet kan en ingrediens nu kun beskrives som »…kød«, hvis indholdet af fedtstoffer og bindevæv ikke overstiger en nærmere bestemt værdi. For svinekød må fedtindholdet ikke overstige 30 % og bindevævsindholdet 25 %. En ingrediens, der overstiger denne grænseværdi, skal beskrives som f.eks. »fedtholdigt kød«.
                  Ifølge opskriften på »Nürnberger Bratwürste«/»Nürnberger Rostbratwürste« kan fedtindholdet godt være på over 30 %. I varespecifikationen var der kun nævnt »rent svinekød«. Ifølge Quid-kravet skal det højere fedtindhold nu angives på emballagen som angivet i afsnit 3, stk. 1, nr. 3 i den tyske levnedsmiddelbekendtgørelse (Lebensmittel-Kennzeichnungsverordnung (LMKV)). Denne ændring af LMKV i forlængelse af direktivet har indtil nu ikke været indeholdt i opskriften på eller varespecifikationen for »Nürnberger Bratwürste«/»Nürnberger Rostbratwürste«. Opskriften og varespecifikationen skal derfor ændres, så produktet kommer i overensstemmelse med de nye mærkningskrav.
                  Sammenslutningen til beskyttelse af »Nürnberger Bratwürste« (Schutzverband Nürnberger Bratwürste) indvilligede i at revidere opskriften og indlede varespecifikationsændringsproceduren, jf. forordning (EF) nr. 1257/2003 (ref. DPMA 398 99 002.6) den 28. september 2006.

                  2.

                  »Nürnberger Bratwürste«/»Nürnberger Rostbratwürste« produceres traditionelt af kød og flæsk fra svinebryst, -kæbe og -ryg ifølge den opskrift, som er gået i arv. Pølsernes konsistens og glathed skyldes i høj grad disse ingredienser. Uden disse ingredienser ville det hakkede kødprodukt blive meget tørt under stegning og falde fra hinanden. Smagen, der forstærkes af de krydrede smagsnuancer, produktet får via de specifikke krydderier, som er karakteristiske for »Nürnberger Bratwürste«/»Nürnberger Rostbratwürste«, skyldes i høj grad også det fedtholdige kød.
                  Formålet med den mere detaljerede liste er at præcisere de forskellige ingredienser. Tyske eksperter inden for området har ikke nogen fælles opfattelse af udtrykket »rent svinekød«. Nogle mener, at »rent svinekød« ikke omfatter fedtholdigt kød. Dette ville indebære, at varespecifikationen for »Nürnberger Bratwürste«/»Nürnberger Rostbratwürste« helt fra begyndelsen har været ufuldstændig. Dette underbygges med en definition i retningslinjerne for det tyske levnedsmiddelregister, hvor udtrykkene »grob entfettetes Schweinefleisch« (rent svinekød) og »Speck« (fedtholdigt kød) er defineret hver for sig.
                  Selv tilsynsmyndighederne kan ikke forstå dette punkt i retningslinjerne. Tilsynskontoret for det nordlige Bayern (Landesuntersuchungsanstalt Nordbayern) var også inddraget i udarbejdelsen af den oprindelige varespecifikation og mente med sin viden om ingredienserne ikke, at det var nødvendigt yderligere at præcisere bestanddelene til trods for den oven for beskrevne situation. Alle de berørte parter gik naturligvis ud fra, at rent svinekød også kunne omfatte fedtholdigt kød. Ellers ville opskriften ikke kunne have haft et fedtindhold på op til 35 %. Denne andel kan man kun nå, hvis »rent svinekød« også omfatter kød og flæsk fra svinebryst, -kæbe og -ryg.
                  For det første er andelen af fedtholdigt kød i opskriften begrænset via grænsen på 35 % for fedtindholdet. For det andet er den begrænset som følge af bestemmelsen om, at bindevævsfrit kødprotein (MPFCP) mindst skal udgøre 12 %. Da MPFCP-indholdet i fedtholdigt kød kun er på 8 % i gennemsnit, kan det højere MPFCP-indhold på mindst 12 % i slutproduktet kun opnås i kombination med særligt magert højkvalitetskød med et MPFCP-indhold på en del mere end 12 %. En nærmere angivelse i opskriften af minimumsindholdet af MPFCP begrænser derfor indholdet af fedtholdigt kød. Definitionen af udtrykket »rent svinekød«, som anvendes i opskriften, behøver dermed ikke at blive fortolket efter retningslinjerne. Det er tværtimod indlysende ud fra selve opskriften, at udtrykket anvendes i en anden betydning her end i retningslinjerne.
                  Desuden er retningslinjerne ikke bindende. Det anerkendes, at retningslinjerne ikke er udtryk for, hvad forbrugerne eller specialisterne inden for området mener, da deres synspunkter ikke blev indhentet ved udarbejdelse af retningslinjerne. Retningslinjerne er snarere udtryk for nogle af de berørte parters synspunkter. Retningslinjerne afviger faktisk i betydelig grad fra de traditionelle produktionsfremgangsmåder. Det stod allerede lysende klart ved udarbejdelsen af varespecifikationen for »Nürnberger Bratwürste BGB«/»Nürnberger Rostbratwürste BGB«, da den her beskrevne sammensætning af »Nürnberger Bratwürste«/»Nürnberger Rostbratwürste« var markant anderledes end den faktiske opskrift, der anvendes lokalt. Retningslinjerne blev derfor ændret efter registreringsprocessen. De traditionelle fremgangsmåder, der anvendes ved produktion af »Nürnberger Bratwürste«/»Nürnberger Rostbratwürste«, bør også være referencepunktet for definitionen af ingrediensen »rent svinekød«, som anvendes i opskriften. Her anvender man traditionelt ingredienserne »kød og flæsk fra svinebryst, -kæbe og -ryg«. For at skabe klarhed hos alle parter bliver ingredienserne »kød og flæsk fra svinebryst, -kæbe og -ryg« nu nævnt udtrykkeligt i opskriften.

      BILAG II

         Konsolideret enhedsdokument

      Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1)

         »NÜRNBERGER BRATWÜRSTE«/»NÜRNBERGER ROSTBRATWÜRSTE«

      EF-nr.: DE-PGI-0105-0184-28.09.2010

         BGB (X) BOB ()

      1.   Betegnelse

      »Nürnberger Bratwürste«/»Nürnberger Rostbratwürste«
      2.   Medlemsstat eller tredjeland

      Tyskland
      3.   Beskrivelse af landbrugsproduktet eller fødevaren

      3.1.   Produkttype

                  Kategori 1.2.

                  Kødprodukter (opvarmet, saltet, røget, m.m.)

            3.2.   Beskrivelse af produktet med betegnelsen i punkt 1

      7-9 cm lang grillpølse i en tæt fåretarm, mellemfint hakket; vægt pr. stk. i rå tilstand: ca. 20-25 g.
      Sammensætning:
      Rent svinekød, fedtholdigt kød, især kød og flæsk fra svinebryst, -kæbe og -ryg, ingen fyldstoffer, ikke konserveret (med undtagelse af røget Bratwurst), krydderiblandingen varierer alt efter den traditionelle opskrift, men specielt merian er typisk; der skal være mindst 12 % bindevævsfrit kødprotein og et absolut fedtindhold på højst 35 %; procentdelen af bindevævsfrit kødprotein i den samlede mængde kødprotein er mindst 75 volumenprocent (histometrisk) og mindst 80 % (kemisk).
      3.3.   Råvarer (kun for forarbejdede produkter)

      Fedtholdigt kød, især kød og flæsk fra svinebryst, -kæbe og -ryg; fedtindholdet i slutproduktet er begrænset til 35 %, og der skal mindst være 12 % bindevævsfrit kødprotein (MPFCP); krydderiblanding, specielt merian; fåretarme.
      3.4.   Foder (kun for produkter af animalsk oprindelse)

      —
      3.5.   Specifikke etaper i produktionen, som skal finde sted i det afgrænsede geografiske område

      Alle etaper i produktionen af »Nürnberger Bratwürste«/»Nürnberger Rostbratwürste« finder sted i det afgrænsede geografiske område. Der er tale om følgende:

                  —

                  formindskelse af kødets volumen ved findeling eller hakning

                  —

                  blanding af det findelte/hakkede kød og blanding med krydderier til dannelse af pølseblandingen

                  —

                  påfyldning i fåretarmene.

            3.6.   Særlige regler vedrørende udskæring, rivning eller emballering osv.

      —
      3.7.   Specifikke mærkningsregler

      —
      4.   Præcis afgrænsning af det geografiske område

      Området Nürnberg by.
      5.   Tilknytning til det geografiske område

      5.1.   Det geografiske områdes egenart

      Produktionen af Bratwurst i Nürnberg er en flere hundrede år gammel tradition, som kan dokumenteres helt tilbage til 1313. Den typiske reduktion af længden og vægten af »Nürnberger Bratwürste«/»Nürnberger Rostbratwürste« kan spores tilbage til mindst 1573. Nürnbergs beliggenhed ved knudepunktet mellem to vigtige handelsruter betød, at man i Nürnberg på et tidligt tidspunkt havde adgang til orientalske krydderier til fremstilling af pølser.
      Den nuværende tradition med produktion af Bratwurst i Nürnberg har en glorværdig fortid. F.eks. satte Goethe og Jean Paul i høj grad pris på »Nürnberger Bratwürste«/»Nürnberger Rostbratwürste«. Bratwurst-Glöcklein i området St. Sebald var i 1800-tallet ét af de mest berømte værtshuse i Tyskland. Det var ikke blot et sted, hvor overklassen og rigmændene kom, men det var også et absolut must for alle, der besøgte byen.
      5.2.   Produktets egenart

      »Nürnberger Bratwürste«/»Nürnberger Rostbratwürste« er kendetegnet ved den usædvanlige, lille form og undertonen af merian. De opfylder en høj kvalitetsnorm, som har været kontrolleret i mange år, er kendt langt uden for Nürnberg-området og værdsættes højt af forbrugerne.
      Dette kommer til udtryk i, at standardprogrammet for et besøg i byen nu om dage omfatter, at man spiser »Nürnberger Bratwürste«/»Nürnberger Rostbratwürste« på en af de mange »Bratwurstküchen« eller »Wurstbratereien« i Nürnbergs centrum.
      5.3.   Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

      Den flere hundrede år gamle tradition med produktion af Bratwurst i Nürnberg, de høje kvalitetsnormer, som har været kontrolleret i mange år og den usædvanlige lille form har gjort »Nürnberger Bratwürste«/»Nürnberger Rostbratwürste« kendt og særdeles værdsat overalt i Tyskland og hele verden.
      Specialiteten dukkede op i den tidligere kejserby Nürnberg som følge af byens geografiske beliggenhed som et centralt knudepunkt for handels- og krydderiruterne fra Østasien, hvorved man blev bekendt med krydderier såsom merian, muskatnød og peber. Det var adgangen til disse krydderier fra Asien, der i første omgang gjorde produktionen mulig. Da Nürnberg var en by med stor fjernhandel og med en række raffinerede moderne traditioner, blev der her produceret mere raffinerede og bedre krydrede pølser, der blev mindre og mindre, og som med tiden blev til den berømte »Nürnberger Bratwurst«.
      I modsætning til landområderne fokuserede man i byen helt fra begyndelsen mere på kvalitet. Mens det var kvantiteten, der var i højsædet andre steder, var det princippet om kvalitet frem for kvantitet, som produktionen i Nürnberg hvilede på, og det var dette, der resulterede i de små pølser.
      Reglerne om overholdelse af opskriften og kvaliteten stammer helt tilbage fra kontrolbestemmelserne udstedt af byrådet i Nürnberg. Nürnberg kan sikkert bryste sig af verdens ældste kontrolordning for levnedsmidler, der er omtalt i strafferegler fra år 1300.
      Ved at offentligøre opskriften, gennemføre streng kontrol og begrænse produktionen til byområdet har byen Nürnberg været med til at sikre, at pølsens særpræg vidner om dens oprindelse.
      Tilknytningen til det geografiske område hvilede derfor i begyndelsen på den geografiske beliggenhed som et centralt knudepunkt for krydderi- og handelsruterne og på den tidlige indførelse af levnedsmiddelkontrol. Den geografiske beliggenhed og levnedsmiddelkontrollen samt den tilhørende beskyttelse af opskriften resulterede derfor i pølsernes særlige kvalitet. Kejserbyen med dens omfattende handelsnetværk i hele verden førte til en specialitet, der har været særdeles velkendt lige fra middelalderen og fremefter. I dag bygger tilknytningen på, hvor berømt specialiteten er, idet man i hele verden traditionelt sætter stor pris på den.

         Henvisning til offentliggørelsen af varespecifikationen

      (Artikel 5, stk. 7, i forordning (EF) nr. 510/2006)
      Markenblatt bd. 44 af 2.11.2007, del 7a-bb, s. 20269
      https://register.dpma.de/DPMAregister/geo/detail.pdfdownload/142

         (1)  EUT L 93 af 31.3.2006, s. 12. Erstattet med Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EUT L 343 af 14.12.2012. s. 1).


title: Kommissionens gennemførelsesforordning (EU) nr. 1243/2013 af 28. november 2013 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Dinde de Bresse (BOB))

text:
               4.12.2013

               DA

               Den Europæiske Unions Tidende

               L 323/7

         KOMMISSIONENS GENNEMFØRELSESFORORDNING (EU) Nr. 1243/2013
   af 28. november 2013
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Dinde de Bresse (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af ændringer af varespecifikationen for den beskyttede oprindelsesbetegnelse »Dinde de Bresse«, der er registreret i overensstemmelse med Kommissionens forordning (EF) nr. 1107/96 (2) som ændret ved Kommissionens forordning (EF) nr. 828/2003 af 14. maj 2003 (3).

               (2)

               Eftersom der ikke er tale om en ændring af mindre omfang, jf. artikel 53, stk. 2, i forordning (EU) nr. 1151/2012, har Kommissionen i henhold til artikel 50, stk. 2, litra a), i nævnte forordning offentliggjort ændringsansøgningen i Den Europæiske Unions Tidende
                   (4).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der blev offentliggjort i Den Europæiske Unions Tidende, og som vedrører betegnelsen i bilaget til denne forordning, godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. november 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EFT L 148 af 21.6.1996, s. 1.

      (3)  EUT L 120 af 15.5.2003, s. 3.

      (4)  EUT C 157 af 6.4.2013, s. 4.

      BILAG
      Landbrugsprodukter bestemt til konsum, som er opført i traktatens bilag I:

         Kategori 1.1.   Kød (og slagteaffald), fersk

      FRANKRIG
      Dinde de Bresse (BOB)


title: Rådets gennemførelsesforordning (EU) 2016/1442 af 31. august 2016 om gennemførelse af artikel 17, stk. 1 og 3, i forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik

text:
               1.9.2016

               DA

               Den Europæiske Unions Tidende

               L 235/1

         RÅDETS GENNEMFØRELSESFORORDNING (EU) 2016/1442
   af 31. august 2016
   om gennemførelse af artikel 17, stk. 1 og 3, i forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 224/2014 af 10. marts 2014 om restriktive foranstaltninger i lyset af situationen i Den Centralafrikanske Republik (1), særlig artikel 17, stk. 1 og 3,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 10. marts 2014 forordning (EU) nr. 224/2014.

               (2)

               De Forenede Nationers Sikkerhedsråds komité, der er nedsat i henhold til De Forenede Nationers Sikkerhedsråds resolution 2127 (2013), tilføjede den 23. august 2016 to personer til listen over personer og enheder, der er omfattet af restriktive foranstaltninger, samt ajourførte oplysningerne vedrørende en person, der er omfattet af restriktive foranstaltninger.

               (3)

               Bilag I til forordning (EU) nr. 224/2014 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EU) nr. 224/2014 ændres herved som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. august 2016.

            På Rådets vegne

         M. LAJČÁK

            Formand

      (1)  EUT L 70 af 11.3.2014, s. 1.

      BILAG

                  I

                  Følgende indsættes i bilag I til forordning (EU) nr. 224/2014:
                  A.   Personer

                                    »10.

                                 Ali KONY (alias: a) Ali Lalobo, b) Ali Mohammad Labolo, c) Ali Mohammed, d) Ali Mohammed Lalobo, e) Ali Mohammed Kony, f) Ali Mohammed Labola, g) Ali Mohammed Salongo, h) Ali Bashir Lalobo, i) Ali Lalobo Bashir, j) Otim Kapere, k) »Bashir«, l) »Caesar«, m) »One-P«, n) »1-P«.

                                    Stilling: Næstkommanderende, Lord's Resistance Army.

                                    Fødselsdato: a) 1994, b) 1993, c) 1995, d) 1992.

                                    Adresse: Kafia Kingi (et område på grænsen mellem Sudan og Sydsudan, hvis endelige status endnu ikke er fastlagt).

                                    Opført på listen den:23. august 2016.

                                    Andre oplysninger:

                                 Ali Kony er næstkommanderende i Lord's Resistance Army (LRA) (CFe.002), en udpeget enhed, og søn af LRA's leder, Joseph Kony (CFi.009), en udpeget enkeltperson. Ali blev en del af LRA's ledelseshierarki i 2010. Han er en del af en gruppe af ledende LRA-officerer, som har samme base som Joseph Kony.

                                    Oplysninger fra det beskrivende resumé af grundene til opførelse på listen fra sanktionskomitéen:

                                 Ali Kony blev opført på listen den 23. august 2016 i henhold til punkt 12 og 13 i resolution 2262 (2016) som en person, der »deltager i eller yder støtte til handlinger, der underminerer freden, stabiliteten eller sikkerheden i Den Centralafrikanske Republik (CAR)«, »støtter væbnede grupper eller kriminelle netværk gennem ulovlig udnyttelse af eller handel med naturressourcer, herunder diamanter, guld, vilde dyr samt produkter fremstillet heraf i eller fra CAR«, og »er ledere af en enhed udpeget af komitéen i henhold til punkt 36 eller 37 i resolution 2134 (2014) eller denne resolution eller har ydet støtte til, handlet for eller på vegne af eller efter anvisning fra en person eller enhed udpeget af komitéen i henhold til punkt 36 eller 37 i resolution 2134 (2014) eller denne resolution eller en enhed, der ejes eller kontrolleres af en person eller enhed udpeget af komitéen«.
                                 Ali Kony betragtes som en mulig efterfølger til Joseph Kony som leder for LRA. Ali er i stigende grad involveret i den operationelle planlægning i LRA og betragtes som en måde at komme i kontakt med Joseph Kony på. Ali er også efterretningsofficer i LRA og har kommandoen over op til 10 underordnede.
                                 Ali er sammen med sin bror Salim Kony ansvarlig for at håndhæve disciplinen i LRA. Begge brødre er anerkendt som værende en del af den inderste cirkel af Joseph Konys ledelse og er ansvarlige for udførelse af Joseph Konys ordrer. De har begge truffet disciplinære afgørelser om at straffe eller dræbe medlemmer af LRA, som ikke har adlydt LRA's regler. På ordrer fra Joseph Kony er Salim og Ali involveret i ulovlig fragt af elfenben fra nationalparken Garamba i den nordlige del af Den Demokratiske Republik Congo (DRC) gennem Den Centralafrikanske Republik (CAR) til den omstridte region Kafia Kingi med henblik på salg eller handel med lokale købmænd.
                                 Ali Kony er ansvarlig for at forhandle elfenbenspriser og bytte elfenbenet med købmændene. Ali mødes et par gange om måneden med købmændene for at forhandle prisen på LRA's elfenben i amerikanske dollar eller sudanske pund eller for at bytte det for våben, ammunition og fødevarer. Joseph Kony har beordret Ali til at anvende de største stødtænder til at indkøbe personellandminer, der skal omgive Joseph Konys lejr. I juli 2014 havde Ali Kony ansvaret for at flytte 52 stykker elfenben, der skulle leveres til Joseph Kony og derefter sælges.
                                 I april 2015 rejste Salim fra Kafia Kingi for at hente en levering af stødtænder. I maj deltog Salim i fragten af tyve stykker elfenben fra DRC til Kafia Kingi. Omkring samme tid mødtes Ali med købmændene for at indkøbe forsyninger og planlægge et kommende møde for på LRA's vegne at gennemføre yderligere transaktioner og nå til enighed om betingelserne for indkøb af, hvad der vurderes at være det elfenben, som Salim Kony eskorterede.

                                    Beslægtede opførte enkeltpersoner og enheder:

                                             Joseph Kony, opført på listen den 7. marts 2016

                                             Salim Kony, opført på listen den 23. august 2016

                                             Lord's Resistance Army (LRA), opført på listen den 7. marts 2016.

                                    11.

                                 Salim KONY (alias: a) Salim Saleh Kony, b) Salim Saleh, c) Salim Ogaro, d) Okolu Salim, e) Salim Saleh Obol Ogaro, f) Simon Salim Obol).

                                    Stilling: Næstkommanderende, Lord's Resistance Army.

                                    Fødselsdato: a) 1992, b) 1991, c) 1993.

                                    Adresse: a) Kafia Kingi (et område på grænsen mellem Sudan og Sydsudan, hvis endelige status endnu ikke er fastlagt), b) Den Centralafrikanske Republik.

                                    Opført på listen den:23. august 2016.

                                    Andre oplysninger:

                                 Salim Kony er næstkommanderende i Lord's Resistance Army (LRA) (CFe.002), en udpeget enhed, og søn af LRA's leder, Joseph Kony (CFi.009), en udpeget enkeltperson. Salim blev en del af LRA's ledelseshierarki i 2010. Han er en del af en gruppe af ledende LRA-officerer, som har samme base som Joseph Kony.

                                    Oplysninger fra det beskrivende resumé af grundene til opførelse på listen fra sanktionskomitéen:

                                 Salim Kony blev opført på listen den 23. august 2016 i henhold til punkt 12 og 13 i resolution 2262 (2016) som en person, der »deltager i eller yder støtte til handlinger, der underminerer freden, stabiliteten eller sikkerheden i Den Centralafrikanske Republik (CAR)«, »støtter væbnede grupper eller kriminelle netværk gennem ulovlig udnyttelse af eller handel med naturressourcer, herunder diamanter, guld, vilde dyr samt produkter fremstillet heraf i eller fra CAR«, og »er ledere af en enhed udpeget af komitéen i henhold til punkt 36 eller 37 i resolution 2134 (2014) eller denne resolution, eller har ydet støtte til, handlet for eller på vegne af eller efter anvisning fra en person eller enhed udpeget af komitéen i henhold til punkt 36 eller 37 i resolution 2134 (2014) eller denne resolution eller en enhed, der ejes eller kontrolleres af en person eller enhed udpeget af komitéen«.
                                 Salim Kony er øverstbefalende for LRA's »felthovedkvarter« og har sammen med Joseph Kony fra en tidlig alder planlagt LRA's angreb og defensive foranstaltninger. Salim ledte tidligere gruppen, som sørger for Joseph Konys sikkerhed. For nylig har Joseph Kony overladt Salim ledelsen af LRA's finansielle og logistiske netværk.
                                 Salim er sammen med sin bror Ali Kony ansvarlig for at håndhæve disciplinen i LRA. Begge brødre er anerkendt som værende medlemmer af den inderste cirkel af Joseph Konys ledelse, som er ansvarlig for at udføre Joseph Konys ordrer. De har begge truffet disciplinære afgørelser om at straffe eller dræbe LRA-medlemmer, som ikke har adlydt LRA's regler. Salim har angiveligt dræbt LRA-medlemmer, som havde til hensigt at forlade gruppen og har indberettet gruppe- og medlemsaktiviteter i LRA til Joseph Kony.
                                 På ordrer fra Joseph Kony er Salim og Ali involveret i ulovlig fragt af elfenben fra nationalparken Garamba i den nordlige del af Den Demokratiske Republik Congo (DRC) gennem Den Centralafrikanske Republik (CAR) til den omstridte region Kafia Kingi med henblik på salg eller handel med lokale købmænd.
                                 Salim udsendes ofte til CAR's grænse sammen med ca. 12 krigere for at møde og eskortere andre LRA-grupper, der fragter elfenben fra Garamba i nord. I april 2015 rejste Salim fra Kafia Kingi for at hente en levering af stødtænder. I maj deltog Salim i fragten af tyve stykker elfenben fra DRC til Kafia Kingi.
                                 Salim krydsede tidligere i juni 2014 grænsen til DRC med en gruppe LRA-krigere for at drive ulovlig jagt på elefanter i Garamba. Joseph Kony har også pålagt Salim at eskortere to kommandører fra LRA til Garamba for at afdække depoter af elfenben, der var blevet skjult nogle år forinden. Salim mødtes i juli 2014 med en anden LRA-gruppe for at fragte elfenbenet, i alt 52 stykker, til Kafia Kingi. Salim var ansvarlig for at holde regnskab med elfenbenet for Joseph Kony og for at viderebringe oplysninger om elfenbenstransaktioner til LRA-grupper.

                                    Beslægtede opførte enkeltpersoner og enheder:

                                             Joseph Kony, opført på listen den 7. marts 2016

                                             Ali Kony, opført på listen den 23. august 2016

                                             Lord's Resistance Army (LRA), opført på listen den 7. marts 2016.«

                  II

                  Følgende oplysninger om Oumar Younous Abdoulay, nummer 6 på listen i bilag I til forordning (EU) nr. 224/2014, tilføjes under »Andre oplysninger«:
                  »Angiveligt afgået ved døden den 11. oktober 2015.«


title: Kommissionens gennemførelsesforordning (EU) 2016/2141 af 6. december 2016 om ændring af forordning (EF) nr. 1238/95 for så vidt angår størrelsen af det årlige gebyr og af de afprøvningsgebyrer, der skal betales til EF-Sortsmyndigheden

text:
                  7.12.2016

                  DA

                  Den Europæiske Unions Tidende

                  L 332/13

            KOMMISSIONENS GENNEMFØRELSESFORORDNING (EU) 2016/2141
      af 6. december 2016
      om ændring af forordning (EF) nr. 1238/95 for så vidt angår størrelsen af det årlige gebyr og af de afprøvningsgebyrer, der skal betales til EF-Sortsmyndigheden
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse (1), særlig artikel 113,
      efter høring af EF-Sortsmyndighedens administrationsråd, og
      ud fra følgende betragtninger:

                  (1)

                  Ved artikel 9, stk. 1, i Kommissionens forordning (EF) nr. 1238/95 (2) er størrelsen af det gebyr, som skal betales til EF-Sortsmyndigheden (i det følgende benævnt »sortsmyndigheden«) for hvert år af EF-beskyttelsens gyldighedsperiode, fastsat.

                  (2)

                  Da sortsmyndighedens finansielle reserve er faldet til under det niveau, der er nødvendigt for at opretholde et afbalanceret budget og sikre kontinuiteten af dets aktiviteter, bør det årlige gebyr hæves.

                  (3)

                  Ved artikel 8, stk. 1, i forordning (EF) nr. 1238/95 og i bilag I til samme forordning er de gebyrer, der skal betales til sortsmyndigheden for tilrettelæggelse og gennemførelse af den tekniske afprøvning af en sort, der er omfattet af en ansøgning om EF-sortsbeskyttelse (i det følgende benævnt »afprøvningsgebyret«), fastsat.

                  (4)

                  Erfaringerne vedrørende den tekniske afprøvning viser, at afprøvningsgebyrerne for visse gebyrgrupper kan ændre sig over tid. De gebyrer, der opkræves af sortsmyndigheden, bør afspejle det samlede beløb af de gebyrer for de respektive gebyrgrupper, som sortsmyndigheden skal betale til prøvningsmyndighederne. Gebyrerne i bilag I til forordning (EF) nr. 1238/95 bør derfor ændres for de pågældende gebyrgrupper.

                  (5)

                  Forordning (EF) nr. 1238/95 bør derfor ændres.

                  (6)

                  Det ville være hensigtsmæssigt at anvende de foreslåede ændringer fra den 1. januar 2017, således at de falder sammen med det nye regnskabsår for sortmyndighedens budget.

                  (7)

                  Foranstaltningerne i denne forordning er i overensstemmelse med udtalelse fra Det Stående Udvalg for Sortsbeskyttelse —

            VEDTAGET DENNE FORORDNING:
      Artikel 1
      I forordning (EF) nr. 1238/95 foretages følgende ændringer:

                  1)

                  Artikel 9, stk. 1, affattes således:
                  »1.   Sortsmyndigheden opkræver fra indehaveren af en EF-sortsbeskyttelse (i det følgende benævnt »indehaveren«) et gebyr på 330 EUR for hvert år af EF-beskyttelsens gyldighedsperiode (i det følgende benævnt »det årlige gebyr«), jf. artikel 113, stk. 2, litra d), i grundforordningen.«

                  2)

                  Bilag I ændres som angivet bilaget til nærværende forordning.

            Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      Den anvendes fra den 1. januar 2017.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 6. december 2016.

               På Kommissionens vegne

            Jean-Claude JUNCKER

               Formand

         (1)  EFT L 227 af 1.9.1994, s. 1.

         (2)  Kommissionens forordning (EF) nr. 1238/95 af 31. maj 1995 om gennemførelsesbestemmelser til Rådets forordning (EF) nr. 2100/94 for så vidt angår fastsættelsen af gebyrer til EF-sortsmyndigheden (EFT L 121 af 1.6.1995, s. 31).

         BILAG

               »BILAG I

                  Gebyrer for teknisk afprøvning som omhandlet i artikel 8

               Det gebyr, der skal betales for teknisk afprøvning af en sort efter artikel 8, fastlægges i overensstemmelse med tabellen:

                           (EUR)

                           Gebyrgruppe

                           Gebyr

                              Landbrugsgruppe

                           1

                           Kartoffel

                           1 760

                           2

                           Raps

                           1 860

                           3

                           Græsser

                           2 430

                           4

                           Andre landbrugsarter

                           1 530

                              Frugtgruppe

                           5

                           Æbler

                           3 050

                           6

                           Jordbær

                           2 920

                           7

                           Andre frugtarter

                           2 810

                              Prydplantegruppe

                           8

                           Prydplanter med en levende referencepopulation, drivhusafprøvning

                           2 020

                           9

                           Prydplanter med en levende referencepopulation, afprøvning i fri luft

                           1 960

                           10

                           Prydplanter uden en levende referencepopulation, drivhusafprøvning

                           1 940

                           11

                           Prydplanter uden en levende referencepopulation, afprøvning i fri luft

                           1 730

                           12

                           Prydplanter, specielle plantesundhedsbetingelser

                           3 350

                              Grøntsagsgruppe

                           13

                           Grøntsager, drivhusafprøvning

                           2 360

                           14

                           Grøntsager, afprøvning i fri luft

                           2 150 «


title: Kommissionens gennemførelsesforordning (EU) 2015/617 af 20. april 2015 om 230. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

text:
               21.4.2015

               DA

               Den Europæiske Unions Tidende

               L 102/35

         KOMMISSIONENS GENNEMFØRELSESFORORDNING (EU) 2015/617
   af 20. april 2015
   om 230. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen (1), særlig artikel 7, stk. 1, litra a) og artikel 7a, stk. 1, og
   ud fra følgende betragtninger:

               (1)

               Bilag I til forordning (EF) nr. 881/2002 indeholder en liste over personer, grupper og enheder, der ifølge forordningen er omfattet af indefrysning af pengemidler og økonomiske ressourcer.

               (2)

               Den 10. april 2015 besluttede Sanktionskomitéen under FN's Sikkerhedsråd at føje to personer til den liste, som Al-Qaida-Sanktionskomitéen fører over de personer, grupper og enheder, over for hvem indefrysningen af pengemidler og økonomiske ressourcer skal gælde.

               (3)

               Bilag I til forordning (EF) nr. 881/2002 bør derfor ajourføres.

               (4)

               For at sikre, at foranstaltningerne i denne forordning er effektive, bør den træde i kraft øjeblikkeligt —

         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. april 2015.

            På Kommissionens vegne

            For formanden

            Chef for Tjenesten for Udenrigspolitiske Instrumenter

      (1)  EFT L 139 af 29.5.2002, s. 9.

      BILAG
      I bilag I til forordning (EF) nr. 881/2002 indsættes følgende punkter under overskriften »Fysiske personer«:

                  a)

                     »Ali Ben Taher Ben Faleh Ouni Harzi (alias: Abou Zoubair). Fødselsdato: 9.3.1986. Fødested: Ariana, Tunesien. Nationalitet: tunesisk. Pasnummer: W342058 (tunesisk pas, udstedt den 14.3.2011, udløber den 13.3.2016). Nationalt identifikationsnr.: 08705184 (tunesisk nationalt identitetskortnummer, udstedt den 24.2.2011). Adresse: a) 18 Mediterranean Street, Ariana, Tunesien; b) Syrien (opholdssted pr. marts 2015); c) Irak (muligt alternativt opholdssted pr. marts 2015); d) Libyen (tidligere opholdssted). Andre oplysninger: a) fysiske kendetegn: øjenfarve: brun; højde: 171 cm; b) foto findes i INTERPOL-UN Security Council Special Notice; c) faders navn er Taher Ouni Harzi, moders navn er Borkana Bedairia. Den i artikel 2a, stk. 4, litra b), omhandlede dato: 10.4.2015.«

                  b)

                     »Tarak Ben Taher Ben Faleh Ouni Harzi (alias: Abou Omar Al Tounisi). Fødselsdato: 3.5.1982. Fødested: Tunis, Tunesien. Nationalitet: tunesisk. Pasnummer: Z050399 (tunesisk pas, udstedt den 9.12.2003, udløbet den 8.12.2008). Nationalt identifikationsnr.: 04711809 (tunesisk nationalt identitetskortnummer, udstedt den 13.11.2003). Adresse: a) 18 Mediterranean Street, Ariana, Tunesien; b) Syrien (opholdssted pr. marts 2015); c) Irak (muligt alternativt opholdssted pr. marts 2015); d) Libyen (tidligere opholdssted). Andre oplysninger: a) fysiske kendetegn: øjenfarve: brun; højde: 172 cm; b) foto findes i INTERPOL-UN Security Council Special Notice; c) faders navn er Taher Ouni Harzi, moders navn er Borkana Bedairia. Den i artikel 2a, stk. 4, litra b), omhandlede dato: 10.4.2015.«


title: Rådets gennemførelsesforordning (EU) nr. 1057/2014 af 8. oktober 2014 om gennemførelse af artikel 11, stk. 1 og 4, i forordning (EU) nr. 753/2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan

text:
               9.10.2014

               DA

               Den Europæiske Unions Tidende

               L 293/1

         RÅDETS GENNEMFØRELSESFORORDNING (EU) Nr. 1057/2014
   af 8. oktober 2014
   om gennemførelse af artikel 11, stk. 1 og 4, i forordning (EU) nr. 753/2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 753/2011 af 1. august 2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan (1), særlig artikel 11, stk. 1 og 4, og
   ud fra følgende betragtninger:

               (1)

               Rådet vedtog den 1. august 2011 forordning (EU) nr. 753/2011.

               (2)

               Den 11. februar, 18. marts, 16. maj, 30. juli og 20. august 2014 ajourførte og ændrede FN's Sikkerhedsråds komité, der er nedsat i henhold til punkt 30 i Sikkerhedsrådets resolution 1988 (2011), listen over personer, grupper, virksomheder og enheder, der er omfattet af restriktive foranstaltninger.

               (3)

               Bilag I til forordning (EU) nr. 753/2011 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EU) nr. 753/2011 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 8. oktober 2014.

            På Rådets vegne

         M. LUPI

            Formand

      (1)  EUT L 199 af 2.8.2011, s. 1.

      BILAG
      I.   Følgende oplysninger tilføjes til listen i bilag I til forordning (EU) nr. 753/2011

      A.   Personer knyttet til Taleban

                  1.

                     Qari Rahmat (alias: Kari Rahmat).

                     Grunde til opførelse på listen: Talebanleder mindst siden februar 2010. Adresse: a) landsbyen Kamkai, Achindistriktet, Nangarharprovinsen, Afghanistan, b) Nangarharprovinsen, Afghanistan. Fødselsdato: a) 1981, b) 1982. Fødested: Shadal (variant: Shadaal) Bazaar, Achindistriktet, Nangarharprovinsen, Afghanistan. Andre oplysninger: a) opkræver skatter og bestikkelse på vegne af Taleban, b) arbejder tæt sammen med talebanere i Nangarharprovinsen, Afghanistan, sørger for, at de får oplysninger, rådgivning, boliger og våben, og har anbragt improviserede eksplosive anordninger (IED'er) og foretaget angreb på den internationale sikkerhedsstyrke (ISAF) og afghanske styrker. Dato for FN's opførelse på listen: 21.8.2014.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                              Qari Rahmat har været Talebanleder mindst siden februar 2010. I begyndelsen af 2013 fungerede Rahmat som Talebanleder i Shadaal Bazaar-området i Achindistriktet, Nangarharprovinsen, Afghanistan. Rahmat ledte omkring 300 talebaneres aktiviteter i Achindistriktet og sørgede for operationelle retningslinjer og våben til disse talebanere. I slutningen af 2012 stod Rahmat i spidsen for et angreb på afghanske styrker i Kotdistriktet, Nangarharprovinsen, Afghanistan. Fra midten af 2012 tjente Rahmat under Talebans skyggedistriktschef for Achindistriktet, Nangarharprovinsen, Afghanistan. I denne periode fungerede Rahmat som en facilitator for Taleban, der anbragte improviserede eksplosive anordninger og foretog angreb på den internationale sikkerhedsstyrke (ISAF) og afghanske styrker.

                              Rahmat opkræver også skatter og bestikkelse på vegne af Taleban. Rahmat har siden begyndelsen af 2013 opkrævet skatter på vegne af Taleban fra narkotikahandlere med base i Shadaal Bazaar, Achindistriktet, Nangarharprovinsen. Rahmat har siden midten af 2012 været ansvarlig for at opkræve skatter fra narkotikahandlere for Taleban.

                              Rahmat forsyner Taleban med efterretninger. Rahmat har siden begyndelsen af 2013 forsynet sine overordnede i Taleban med oplysninger om afghanske regeringsembedsmænds og afghanske sikkerhedsstyrkers aktiviteter i Achindistriktet, Nangarharprovinsen. Rahmat har indsamlet efterretninger for Taleban fra afghanske statsansatte fra midten af 2012 og har også foretaget efterforskninger med henblik på at afsløre ISAF-meddelere og den afghanske regerings meddelere til fordel for Taleban.

                              Rahmat har desuden forsynet Talebankrigere med hjælpemidler, der er bestemt til at dræbe, boliger og rådgivning. Rahmat har siden slutningen af 2012 leveret raketdrevne granater, lette maskingeværer af modellen PKM og AK-47-stormgeværer til Taleban. Rahmat har også givet Talebankrigere husly i sit gæstehus og leveret taktisk rådgivning til Talebankrigere i denne periode. Rahmat har siden slutningen af 2011 haft et gæstehus i Achindistriktet, hvor der ofte har boet Talebanmedlemmer.

                  2.

                     Qari Saifullah Tokhi (alias: a) Qari Saifullah, b) Qari Saifullah Al Tokhi, c) Saifullah Tokhi, d) Qari Sahab).

                     Titel: Qari. Grunde til opførelse på listen: Talebans skyggeviceguvernør og operationel leder i Zabulprovinsen, Afghanistan. Adresse: Chalo Bawari-området, Quetta by, Baluchistanprovinsen, Pakistan. Fødselsdato: ca. 1964. Fødested: landsbyen Daraz, Jaldak wa Tarnak-distriktet, Zabulprovinsen, Afghanistan. Nationalitet: afghansk. Andre oplysninger: a) formodes at opholde sig i grænseområdet mellem Afghanistan og Pakistan, b) ansvarlig for anbringelsen af improviserede eksplosive anordninger og tilrettelæggelsen af selvmordsangreb, c) fysisk beskrivelse: højde: 180 cm; vægt: ca. 90 kg; kropsbygning: atletisk; øjenfarve: brun; hårfarve: rød; hudfarve: mellembrun, d) fysiske kendetegn: har et stort rundt hoved og fuldskæg og halter, fordi han har en plastikprotese i stedet for sit venstre underben,

                     e) etnisk baggrund: pashtun, tilhører Tokhistammen (alternativ stavemåde: Torchistammen), Barkozaiunderstammen (alternativ stavemåde: Bakorzaiunderstammen), Kishta Barkorzai-klanen (den lavere Barkorzaiklan), f) civilstand: gift, g) faderens navn: Agha Mohammad, h) broderens navn: Humdullah. Dato for FN's opførelse på listen: 19.3.2014.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                              Qari Saifullah Tokhi er Talebans skyggeviceguvernør og operationel leder i den østlige Zabulprovins, Afghanistan. Han har haft den direkte kommando over to grupper på ca. 50 Talebankrigere og kommandoen over Talebanledere i Zabulprovinsen. Qari Saifullah Tokhi har brugt disse grupper i tilrettelæggelsen af terroraktiviteter mod Den Islamiske Republik Afghanistans regering og koalitionsstyrkerne i den østlige Zabulprovins. Qari Saifullah Tokhi har også udstedt ordrer til sine underordnede, som har udført angreb med improviserede eksplosive anordninger (IED'er), angreb med håndvåben og raketangreb i Zabulprovinsen.

                              Tre Talebankrigere blev dræbt om natten den 2. december 2012 i Qalatdistriktet, Zabulprovinsen, Afghanistan. De blev fanget, mens de var i færd med at anbringe IED'er, og dræbt som følge heraf. Alle tre mænd var kendt for at være Qari Saifullah Tokhis mænd.

                              Den 14. januar 2012 angreb seks Talebanoprørere under Qari Saifullah Tokhi en af den internationale sikkerhedsstyrkes (ISAF's) konvojer. Talebanoprørerne angreb konvojen i nærheden af landsbyen Abdul Haq Kalay, Tarnak Wa Jaldak-distriktet, med raketdrevne granater (RPG'er).

                              Den 28. september 2011 var to selvmordsbombere i færd med at planlægge angreb efter Talebanlederen Qari Saifullah Tokhis anvisninger. Den ene selvmordsbomber planlagde at angribe provinsgenopbygningsholdet (PRT'et) i Qalatdistriktet, Zabulprovinsen. Den anden selvmordsbomber planlagde at angribe en ISAF-base i Shajoydistriktet. Selvmordsbomberne havde planlagt at angribe koalitionsstyrkernes baser mellem den 29. september og 1. oktober 2011.

                              Taleban advarede under Qari Saifullah Tokhis ledelse den 20. april 2011 lokale mobiltelefoninet om at lukke for deres tjenester i Zabulprovinsen. Taleban truede med at ødelægge deres antenner langs vejene i Zabulprovinsen, hvis ikke der blev lukket for tjenesterne efter Talebans anvisninger.

                              Den 25. november 2010 gav Qari Saifullah Tokhi en Talebanleder og Talebans skyggeunderguvernør i Atghardistriktet, Zabulprovinsen, ordre til at transportere lette våben til Qalat by, som er hovedstaden i Zabulprovinsen. Forsendelsen omfattede ca. 25 kalashnikovrifler, 10 maskingeværer, fem RPG'er og 20 granater. Selvmordsbombere planlagde at bruge disse våben mod ISAF-styrker og afghanske nationale sikkerhedsstyrker og navnlig rette dem mod den afghanske nationale hærs anden brigade og politiets hovedkvarter.

                  3.

                     Yahya Haqqani (alias: a) Yaya, b) Qari Sahab).

                     Grunde til opførelse på listen: højtstående medlem af Haqqaninetværket (HQN). Adresse: En Haqqanimadrassa i grænseområdet mellem Afghanistan og Pakistan. Fødselsdato: a) 1982, b) 1978. Nationalitet: afghansk. Andre oplysninger: a) dybt involveret i gruppens militære og finansielle aktiviteter og propagandavirksomhed, b) beskadiget ben, c) faderens navn er Hajji Meyawar Khan (død). Dato for FN's opførelse på listen: 31.7.2014.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                              Yahya Haqqani er et højtstående medlem af Haqqaninetværket (HQN), som har været dybt involveret i gruppens militære og finansielle aktiviteter og propagandavirksomhed. Yahya har fungeret som de facto-leder af gruppen, når de øverste ledere Sirajuddin Jallaloudine Haqqani (Yahyas svoger), Badruddin Haqqani (død, tidligere opført på listen) og Khalil Haqqani var fraværende. Yahya har også påtaget sig opgaver som HQN-logistiker og har formidlet finansiering til Haqqaniledere, herunder en underordnet under den nu afdøde HQN-leder Sangin Zadran Sher Mohammad og HQN's leder af selvmordsaktioner Abdul Rauf Zakir. Yahya har også fungeret som Sirajuddin Jallaloudine Haqqanis arabiske tolk og budbringer.

                              Yahya har udført betydelige formidlingsaktiviteter til støtte for HQN-angreb og andre aktiviteter. I begyndelsen af 2013 formidlede han finansiering til HQN-krigere. Ligeledes i begyndelsen af 2013 koordinerede Yahya overførslen af forsyninger fra De Forenede Arabiske Emirater til HQN's øverste leder Khalil Haqqani. I 2012 koordinerede Yahya distributionen af improviserede eksplosive anordninger (IED'er) og kommunikationsudstyr, og han gennemgik også forberedelserne til HQN's angreb den 7. august 2012 på en fremskudt operativ koalitionsbase i Logarprovinsen, Afghanistan, hvor tretten mennesker, herunder elleve afghanske civile, blev såret. Yahya havde sandsynligvis forudgående kendskab til angrebet i juni 2011 på Intercontinental Hotel i Kabul, Afghanistan, som Sirajuddin Haqqani og Badruddin Haqqani stod i spidsen for. Under angrebet blev atten mennesker dræbt og tolv såret. Yahya har siden 2011 leveret penge til operationer fra Sirajuddin Haqqani til HQN's ledere.

                              Yahya fungerer af og til som forbindelsesled mellem HQN og al-Qaeda (AQ), og han har opretholdt forbindelser med AQ mindst siden midten af 2009. I denne rolle har Yahya leveret penge til AQ-medlemmer i regionen til dækning af deres personlige udgifter. Siden midten af 2009 har han fungeret som HQN's primære forbindelse til udenlandske krigere, bl.a. arabere, usbekere og tjetjenere.

                              Yahya har også udført og styret HQN's og Talebans medie- og propagandaaktiviteter. Yahya har siden begyndelsen af 2012 sædvanligvis mødtes med Sirajuddin Haqqani for at få sine Talebanpropagandavideoer endeligt godkendt. Yahya har arbejdet med HQN-medieaktiviteter mindst siden 2009, hvor han arbejdede med at redigere videoer fra krigere i Afghanistan i et medieproduktionsstudie i en HQN-madrassa. Yahya har siden slutning 2011 fået penge til dækning af HQN's medieudgifter af Sirajuddin Haqqani eller en af Sirajuddin Haqqanis stedfortrædere.

                              Yahya har siden begyndelsen af 2012 rejst ca. to gange om måneden, nogle gange sammen med Saidullah Jan, for at mødes med HQN's nu afdøde finansielle udsending Nasiruddin Haqqani.

                  4.

                     Saidullah Jan (alias: Abid Khan).

                     Grunde til opførelse på listen: højtstående medlem af Haqqaninetværket (HQN) siden 2013.Fødselsdato: 1982. Fødested: Giyandistriktet, Paktikaprovinsen, Afghanistan. Andre oplysninger: a) har ydet afgørende formidlingsstøtte til chauffører og køretøjer, der transporterer HQN-ammunition, b) har også været involveret i gruppens rekrutteringsarbejde siden 2011, c) faderens navn er Bakhta Jan. Dato for FN's opførelse på listen: 31.7.2014.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                              Saidullah Jan blev opført på listen den 31. juli 2014 i henhold til punkt 2 i resolution 2160 (2014) som følge af deltagelse i deltagelse i finansiering, planlægning, formidling, forberedelse eller gennemførelse af handlinger eller aktiviteter udført af, sammen med, under navn af, på vegne af eller til støtte for samt på anden måde til støtte for handlinger eller aktiviteter udført af dem, der er opført på listen, og andre personer, grupper, virksomheder og enheder, der er tilknyttet Taleban og udgør en trussel mod freden, stabiliteten og sikkerheden i Afghanistan.

                              Saidullah Jan har siden 2013 været højtstående medlem af Haqqaninetværket (HQN) og har også af og til fungeret som næstkommanderende i HQN, som HQN's leder for Afghanistans nordlige område og som logistisk nøglekoordinator i HQN.

                              Saidullah ydede i slutningen af 2013 afgørende formidlingsstøtte til chauffører og køretøjer, der transporterer HQN-ammunition. Saidullah har også siden slutningen af 2011 været involveret i gruppens rekrutteringsarbejde og har evalueret mindst én HQN-rekrut.

                              I slutningen af 2013 rejste Saidullah til Golfen sammen med HQN-fundraiserne Khalil Ahmed Haqqani (TI.H.150.11.), Fazl Rabi og andre HQN-medlemmer, herunder en angrebskoordinator. I 2010 rejste Saidullah med en gruppe HQN-ledere, herunder den nu afdøde HQN-embedsmand Ahmed Jan Wazir Akhtar Mohammad, til Golfen.

                              I slutningen af 2013 blev Saidullah af al-Qaeda angiveligt betragtet som et betroet HQN-medlem, som kunne hjælpe med enhver form for problemer, herunder anholdelser.

                              Saidullah Jan har siden begyndelsen af 2012 af og til rejst sammen med Yahya Haqqani for at mødes med HQN's nu afdøde finansielle udsending Nasiruddin Haqqani.

                  5.

                     Muhammad Omar Zadran (alias: Mohammad-Omar Jadran).

                     Titel: a) Mawlawi, b) Mullah. Grunde til opførelse på listen: leder i Haqqaninetværket (HQN) med kommando over mere end 100 aktive militante i Khostprovinsen, Afghanistan, siden 2013. Fødselsdato: 1958. Fødested: landsbyen Sultan Kheyl, Speradistriktet, Khostprovinsen, Afghanistan. Adresse: grænseområdet mellem Afghanistan og Pakistan. Andre oplysninger: Involveret i forberedelserne af angrebet mod afghanske og internationale styrker i Afghanistan. Dato for FN's opførelse på listen: 31.7.2014.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                              Muhammad Omar Zadran (Omar) er en leder i Haqqaninetværket (HQN), som siden 2013 har haft kommando over mere end 100 aktive militante i Khostprovinsen, Afghanistan. Omar har fungeret som skyggedistriktsguvernør i HQN og som leder under HQN-leder Sirajuddin Jallaloudine Haqqani siden 2005, og han har planlagt eller har fået besked på at planlægge angreb på HQN's vegne mindst siden 2006. Omar har arbejdet sammen med Taleban, hvor han i 2010 fungerede som medlem af Talebans Shuraråd, som blev nedsat af Taleban for at drøfte oprørernes logistik, behov, træning og ledernes opgaver og deployeringen af terrorceller til det sydøstlige Afghanistan. Omar modtog også i 2010 ordrer fra Sirajuddin Haqqani.

                              Omar har deltaget i forberedelsen og planlægningen af angreb på afghanske borgere, den afghanske regering og koalitionspersonel i Afghanistan på vegne af både HQN og Taleban. I begyndelsen af 2013 var Omar ansvarlig for at smugle sprængstoffer ind i Afghanistan. I 2012 arbejdede Omar og dusinvis af andre HQN-medlemmer på et IED-bilbombeangreb på en lejr tilhørende koalitionsstyrkerne og var involveret i planlægningen af angreb på tropper i Paktiyaprovinsen, Afghanistan. Omar har siden 2011 være involveret i planlægningen af selvmordsangreb. I 2010 fik Omar af en HQN-leder til opgave at kidnappe og myrde lokale afghanske statsborgere, der arbejdede for koalitionsstyrkerne i Khost-, Paktia-, Paktika- og Baghlanprovinserne, Afghanistan.

                              I 2010 blev Omar og andre militante ledere i regionen enige om at intensivere angrebene på den afghanske regering og koalitionsstyrkerne, erobre og tage kontrol over flere distrikter, forpurre valget til nationalforsamlingen, afbryde vejbyggeriet og rekruttere lokale unge.

            II.   Oplysningerne i listen i bilag I til forordning (EU) nr. 753/2011 erstattes af de nedenfor anførte oplysninger

      A.   Personer knyttet til Taleban

                  1.

                     Malik Noorzai (alias: a) Hajji Malik Noorzai, b) Hajji Malak Noorzai, c) Haji Malek Noorzai, d) Haji Maluk, e) Haji Aminullah).

                     Titel: Hajji. Grunde til opførelse på listen: Talebanfinancier. Adresse: a) Boghra Road, landsbyen Miralzei, Chaman, Baluchistanprovinsen, Pakistan, b) Kalay Rangin, Spin Boldak-distriktet, Kandaharprovinsen, Afghanistan. Fødselsdato: a) 1957, b) 1960, c)1. januar 1963. Fødested: a) grænsebyen Chaman, Pakistan, b) Pishin, Baluchistanprovinsen, Pakistan. Nationalitet: afghansk. Pasnummer: Pakistansk pasnummer FA0157612, udstedt den 23. juli 2009, udløber den 22. juli 2014, officielt annulleret fra og med 2013, udstedt i navnet Allah Muhammad. Nationalt identifikationsnr.: Pakistansk nationalt identifikationsnummer 54201-247561-5, officielt annulleret fra og med 2013. Andre oplysninger: a) ejer virksomheder i Japan og rejser ofte til Dubai, De Forenede Arabiske Emirater og Japan, b) har siden 2009 fremmet Talebanaktiviteter, bl.a. gennem rekruttering og levering af logistisk støtte, c) formodes at opholde sig i grænseområdet mellem Afghanistan og Pakistan, d) tilhører Noorzaistammen, e) bror til Faizullah Khan Noorzai, f) faderens navn er Haji Akhtar Muhammad. Dato for FN's opførelse på listen: 4.10.2011.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Malik Noorzai er forretningsmand med base i Pakistan, som har ydet finansiel støtte til Taleban. Malik og hans bror, Faizullah Noorzai Akhtar Mohammed Mira Khan, har investeret millioner af dollars i forskellige virksomheder for Taleban. I slutningen af 2008 henvendte repræsentanter for Taleban sig til Malik som forretningsmand for at investere Talebanmidler gennem ham. Mindst siden 2005 har Malik også personligt givet titusindvis af dollars og uddelt flere hundrede tusind dollars til Taleban, hvoraf nogle var indsamlet fra donorer i Golfregionen og Pakistan, og nogle var Maliks egne midler. Malik forvaltede også en hawalakonto i Pakistan, hvor der med få måneders mellemrum blev indsat titusindvis af dollars fra Golfregionen til støtte for Talebanaktiviteter. Malik har også været behjælpelig med Talebanaktiviteter. I 2009 havde Malik i 16 år været ledende pedel på en madrassa (religiøs skole) i grænseområdet mellem Afghanistan og Pakistan, som Taleban brugte til at indoktrinere og træne rekrutter. Malik leverede bl.a. de midler, der støttede madrassaen. Malik har også sammen med sin bror været med til at opbevare køretøjer, der skulle bruges til Talebans selvmordsbombeangreb, og har hjulpet med at flytte Talebankrigere rundt i Helmandprovinsen, Afghanistan. Malik ejer virksomheder i Japan og tager ofte på forretningsrejser til Dubai og Japan. Så tidligt som i 2005 ejede Malik en køretøjsimportvirksomhed i Afghanistan, der importerede køretøjer fra Dubai og Japan. Han har importeret biler, bildele og beklædningsgenstande fra Dubai og Japan til sine virksomheder, som to Talebanledere har investeret i. I midten af 2010 fik Malik og hans bror frigivet hundredvis af godscontainere, der efter sigende var millioner af dollars værd, som de pakistanske myndigheder havde beslaglagt tidligere på året, fordi de mente, at modtagerne havde forbindelse med terrorisme.

                  2.

                     Khairullah Barakzai Khudai Nazar (alias
                     a) Haji Khairullah, b) Haji Khair Ullah, c) Haji Kheirullah, d) Haji Karimullah, e) Haji Khair Mohammad).

                     Titel: Hajji. Grunde til opførelse på listen: medejer af Haji Khairullah Haji Sattar Money Exchange. Fødselsdato: 1965. Fødested: a) landsbyen Zumbaleh, Nahr-e Saraj-distriktet, Helmandprovinsen, Afghanistan, b) landsbyen Mirmadaw, Gereshkdistriktet, Helmandprovinsen, Afghanistan, c) Qilla Abdullah, Baluchistanprovinsen, Pakistan. Pasnummer: BP4199631 (pakistansk pas, udløber den 25. juni 2014, officielt annulleret fra og med 2013). Nationalt identifikationsnr.: pakistansk nationalt identifikationsnummer 5440005229635, officielt annulleret fra og med 2013. Adresse: Abdul Manan Chowk, Pashtunabad, Quetta, Baluchistanprovinsen, Pakistan. Andre oplysninger: a) også knyttet til Abdul Satar Abdul Manan, b) tilhører Barakzaistammen, c) faderens navn er Haji Khudai Nazar, d) faderens alternative navn er Nazar Mohammad. Dato for FN's opførelse på listen: 29.6.2012.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Khairullah Barakzai Khudai Nazar er medejer af og driver Haji Khairullah Haji Sattar Money Exchange (HKHS). Siden slutningen af 2009 har Khairullah og Abdul Satar Abdul Manan haft et ligeværdigt partnerskab i HKHS. De har i fællesskab drevet hawalaer kendt som HKHS i hele Afghanistan, Pakistan og Dubai og ledet en HKHS-afdeling i grænseområdet mellem Afghanistan og Pakistan. Siden begyndelsen af 2010 har Khairullah været chef for HKHS-afdelingen i Kabul. Siden 2010 har Khairullah drevet en hawala for Talebans øverste ledelse og ydet finansiel bistand til Taleban. Khairullah har sammen med sin forretningspartner Satar givet tusinder af dollars til Taleban for at støtte Talebans aktiviteter i Afghanistan. Siden 2008 har Khairullah og Satar indsamlet penge fra donorer og distribueret midlerne til Taleban gennem deres hawala.

                  3.

                     Ahmed Shah Noorzai Obaidullah (alias: a) Mullah Ahmed Shah Noorzai, b) Haji Ahmad Shah, c) Haji Mullah Ahmad Shah, d) Maulawi Ahmed Shah, e) Mullah Mohammed Shah).

                     Titel: a) Mullah, b) Mawlawi. Grunde til opførelse på listen: har leveret finansielle ydelser til Gul Agha Ishakzai og andre talebanere i Helmandprovinsen. Fødselsdato: a)1. januar 1985, b) 1981. Fødested: Quetta, Pakistan. Pasnummer: pakistansk pasnummer NC5140251, udstedt den 23. oktober 2009, udløber den 22. oktober 2014, officielt annulleret fra og med 2013. Nationalt identifikationsnr.: pakistansk nationalt identitetskortnummer 54401-2288025-9, officielt annulleret fra og med 2013. Adresse: Quetta, Pakistan. Andre oplysninger: a) ejer og driver Roshan Money Exchange. Dato for FN's opførelse på listen: 26.2.2013

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                              Ahmed Shah Noorzai Obaidullah ejer og driver Roshan Money Exchange, der yder finansiel, materiel eller teknologisk støtte eller finansielle eller andre ydelser til støtte for Taleban. Roshan Money Exchange opbevarer og overfører midler til støtte for Talebans militære operationer og Talebans rolle i den afghanske narkotikahandel. Siden 2011 har Roshan Money Exchange været én af de vigtigste udbydere af pengeoverførsler (eller »hawalaer«), som anvendes af Talebanembedsmænd i Helmandprovinsen i Afghanistan.

                              Ahmed Shah har leveret hawalaydelser til Talebanledere i Helmandprovinsen i en række år og har siden 2011 været en betroet talebansk udbyder af pengeoverførsler. Primo 2012 beordrede Taleban Ahmed Shah til at overføre penge til en række hawalaer i Lashkar Gah i Helmandprovinsen, hvorfra en højtstående Talebanleder derefter fordelte midlerne.

                              Ultimo 2011 konsoliderede Ahmed Shah flere hundrede tusinde US-dollars med henblik på videregivelse til Talebans finanskommission og overførte hundredtusindvis af US-dollars til Taleban, herunder til højtstående Talebanledere. Ultimo 2011 modtog Ahmed Shah endvidere gennem sin hawalafilial i Quetta i Pakistan en overførsel på vegne af Taleban, penge der bl.a. blev brugt til at købe gødning og komponenter til improviserede eksplosive anordninger (IED'er), herunder batterier og sprængsnor. Medio 2011 gav lederen af Talebans finanskommission, Gul Agha Ishakzai, Ahmed Shah instruks om at deponere adskillige millioner US-dollars hos Roshan Money Exchange for Taleban. Gul Agha forklarede, at han, når der var behov for en pengeoverførsel, meddelte Ahmed Shah, hvem der var modtager for Taleban.

                              Ahmed Shah stillede herefter de krævede midler til rådighed gennem sit hawalasystem. Fra medio 2010 har Ahmed Shah flyttet penge mellem Pakistan og Afghanistan for Talebanledere og narkotikahandlere. Ud over sine støtteaktiviteter har Ahmed Shah også doneret store, men uspecificerede pengebeløb til Taleban i 2011.

                  4.

                     Jalaluddin Haqqani (alias: a) Jalaluddin Haqani, b) Jallalouddin Haqqani, c) Jallalouddine Haqani).

                     Titel: Mawlawi. Grunde til opførelse på listen: Talebanstyrets minister for grænsespørgsmål. Fødselsdato: a) ca. 1942, b) ca. 1948. Fødested: a) Garda Saray-området, Waza Zadran-distriktet, Paktiaprovinsen, Afghanistan, b) Nekadistriktet, Paktikaprovinsen, Afghanistan. Nationalitet: afghansk. Andre oplysninger: a) far til Sirajuddin Jallaloudine Haqqani, Nasiruddin Haqqani og Badruddin Haqqani (død); b) bror til Mohammad Ibrahim Omari og Khalil Ahmed Haqqani, c) aktiv Talebanleder, d) formodes at opholde sig i grænseområdet mellem Afghanistan og Pakistan, e) leder af Talebans shura i Miram Shah siden 2008, f) tilhører Zadranstammen. Dato for FN's opførelse på listen: 31.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                              Jalaluddin Haqqani har tætte forbindelser til Mohammed Omar og havde tætte forbindelser til Osama bin Laden (død). Han er far til Sirajuddin Jallaloudine Haqqani, Nasiruddin Haqqani og Badruddin Haqqani (død) og bror til Mohammad Ibrahim Omari og Khalil Ahmed Haqqani. Han er aktiv Talebanleder. Jalaluddin Haqqani var også forbindelsesleddet mellem al-Qaeda og Taleban i 2007. Han var formand for Talebans Miram Shahråd i juni 2008.

                              Han var oprindelig leder af Mwalawi Hezbi Islami-partiet i Khost-, Paktika- og Paktiaprovinserne. Senere blev han medlem af Taleban og blev udnævnt til minister for grænsespørgsmål. Efter Talebanstyrets sammenbrud flygtede han sammen med Taleban- og al-Qaeda-elementer til Nordwaziristan og begyndte at omgruppere sine militser til kampen mod Afghanistans regering.

                              Haqqani er blevet beskyldt for at være involveret i bombningen af den indiske ambassade i Kabul i 2008 og i attentatforsøget på præsident Karzai under en militærparade i Kabul tidligere samme år. Haqqani var også impliceret i et angreb på ministeriebygninger i Kabul i februar 2009.

                              Jalaluddin Haqqani er grundlægger af Haqqaninetværket.

                  5.

                     Nasiruddin Haqqani (alias: a) Naseer Haqqani, b) Dr Naseer Haqqani, c) Nassir Haqqani, d) Nashir Haqqani, e) Naseruddin, f) Dr Alim Ghair).

                     Grunde til opførelse på listen: leder i Haqqaninetværket, som opererer ud fra Nordwaziristan i de føderalt forvaltede stammeområder i Pakistan. Fødselsdato: ca. 1970-1973. Fødested: Nekadistriktet, Paktikaprovinsen, Afghanistan. Nationalitet: afghansk. Adresse: Pakistan. Andre oplysninger: a) søn af Jalaluddin Haqqani, b) har rejst til Saudi-Arabien og De Forenede Arabiske Emirater for at indsamle midler til Taleban, c) angiveligt død i 2013. Dato for FN's opførelse på listen: 20.7.2010.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                              Haqqaninetværket er en militant gruppe med tilknytning til Taleban, der opererer fra agenturet Nordwaziristan i de føderalt forvaltede stammeområder i Pakistan. Det har stået i spidsen for oprøret i Afghanistan og været ansvarligt for mange højprofilerede angreb. Haqqaninetværkets ledelse består af Jalaluddin Haqqanis tre ældste sønner, hvoraf en er Nasiruddin Haqqani.

                              Nasiruddin Haqqani fungerer som udsending for Haqqaninetværket og bruger en stor del af sin tid på at skaffe penge. I 2004 rejste Haqqani til Saudi-Arabien med et Talebanmedlem for at skaffe midler til Taleban. Han skaffede også midler i 2004 til militsfolk i Afghanistan med henblik på at forpurre det afghanske præsidentvalg. I hvert fald fra 2005 til 2008 indsamlede Nasiruddin Haqqani midler til Haqqaninetværket på flere fundraisingrejser, bl.a. regelmæssige rejser til De Forenede Arabiske Emirater i 2007 og en rejse til en anden Golfstat i 2008.

                              Fra midten af 2007 havde Haqqani angiveligt tre hovedfinansieringskilder, nemlig donationer fra Golfregionen, narkotikahandel og betalinger fra al-Qaeda. I slutningen af 2009 modtog Nasiruddin Haqqani flere hundrede tusind dollars til Haqqaninetværkets aktiviteter fra personer med tilknytning til al-Qaeda på Den Arabiske Halvø.

                  6.

                  Abdul Habib Alizai (alias: a) Haji Agha JanAlizai, b) Hajji Agha Jan, c) Agha Jan Alazai, d) Haji Loi Lala, e) Loi Agha, f) Abdul Habib, g) Agha Jan Aliza
                      (tidligere opført som)).
                     Titel: Hajji. Grunde til opførelse på listen: har ledet et narkotikanet i Helmandprovinsen, Afghanistan. Fødselsdato: a)15.10.1963, b)14.2.1973, c) 1967, d) ca. 1957. Fødested: a) landsbyen Yatimchai, Musa Qala-distriktet, Helmandprovinsen, Afghanistan, b) Kandaharprovinsen, Afghanistan. Nationalitet: afghansk. Andre oplysninger: a) er regelmæssigt rejst til Pakistan. Dato for FN's opførelse på listen: 4.11.2010.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Agha Jan Alizai har drevet et af de største narkotikanet i Helmand, Afghanistan, og skaffet midler til Taleban til gengæld for beskyttelse af hans narkotikahandel. I 2008 indvilgede en gruppe narkotikhandlere, heriblandt Alizai, i at betale Taleban en afgift på jord, der blev tilplantet med opiumvalmuer, til gengæld for at Taleban arrangerede transport af narkotikamaterialer. Taleban lovede også at varetage sikkerheden for narkotikahandlere og deres lagre, mens narkotikahandlerne til gengæld skulle give Talebankæmpere husly og transport. Alizai har også været involveret i våbenindkøb til Taleban og er regelmæssigt rejst til Pakistan for at møde højtstående Talebanledere. Alizai har også hjulpet Talebanmedlemmer med at skaffe falske iranske pas, så de kunne rejse til Iran for at blive trænet. I 2009 sørgede Alizai for et pas og midler til en Talebanleder, så han kunne rejse til Iran.

                  7.

                     Ahmed Jan Wazir Akhtar Mohammad (alias: a) Ahmed Jan Kuchi, b) Ahmed Jan Zadran).

                     Grunde til opførelse på listen: a) central leder af Haqqaninetværket, som er baseret i grænseområdet mellem Afghanistan og Pakistan, b) fungerer som stedfortræder, talsmand og rådgiver for Haqqaninetværkets øverste leder Sirajuddin Jallaloudine Haqqani. Fødselsdato: 1963. Fødested: landsbyen Barlach, Qareh Bagh-distriktet, Ghazniprovinsen, Afghanistan. Andre oplysninger: a) embedsmand i Finansministeriet under Talebanstyret, b) arbejder tæt sammen med Talebans øverste råd, c) har været i udlandet, d) arbejder tæt sammen med Talebanledere i Ghazniprovinsen, Afghanistan, og sørger for, at de modtager penge, våben, kommunikationsudstyr og forsyninger, e) angiveligt død i 2013. Dato for FN's opførelse på listen: 6.1.2012.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                              Ahmed Jan Wazir er en central leder i Haqqaninetværket, der er en militant gruppe med tilknytning til Taleban, som opererer fra grænseområdet mellem Afghanistan og Pakistan. Ahmed Jan Wazir fungerer som stedfortræder, rådgiver og talsmand for Sirajuddin Haqqani, en højtstående leder i Haqqaninetværket, og afholder møder på Haqqaninetværkets vegne. I slutningen af 2010 rejste Ahmed Jan Wazir med højtplacerede medlemmer af Haqqaninetværket til Golfen.

                              Ahmed Jan Wazir har repræsenteret Haqqaninetværket i Talebans shura og har fungeret som forbindelsesled mellem Haqqaninetværket og Taleban i Ghazniprovinsen, Afghanistan. I 2008 udnævnte Taleban- og al-Qaeda-militante Ahmed Jan Wazir til Talebanleder i Ghazniprovinsen. Han har sørget for, at andre Talebanledere i Ghazniprovinsen har modtaget penge og forsyninger, herunder våben og kommunikationsudstyr. Han var under Talebanstyret ansat i Finansministeriet.

                  8.

                     Bakht Gul (alias: a) Bakhta Gul, b) Bakht Gul Bahar, c) Shuqib).

                     Grunde til opførelse på listen: a) kommunikationsassistent for Badruddin Haqqani (død), b) koordinerer også bevægelsen af Haqqanioprørere, udenlandske kombattanter og våben i grænseområdet mellem Afghanistan og Pakistan. Fødselsdato: 1980. Fødested: landsbyen Aki, Zadrandistriktet, Paktiyaprovinsen, Afghanistan. Nationalitet: afghansk. Adresse: Miram Shah, Nordwaziristan, de føderalt forvaltede stammeområder, Pakistan. Andre oplysninger: tilhører Zadranstammen. Dato for FN's opførelse på listen: 27.6.2012.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Bakht Gul har været et centralt medlem af Haqqaninetværket med ansvar for kommunikation mindst siden 2009, hvor hans forgænger blev anholdt i Afghanistan. Siden 2011 har Gul fortsat refereret direkte til Badruddin Haqqani (død), en højtstående leder i Haqqaninetværket, og har fungeret som mellemmand for dem, der ønsker at kontakte ham. Guls ansvarsområder omfatter viderebringelse af oplysninger fra lederne i Afghanistan til højtstående medlemmer af Haqqaninetværket, Talebanmedlemmer med ansvar for medier og legitime medier i Afghanistan. Gul arbejder også med medlemmer af Haqqaninetværket, herunder Badruddin Haqqani, med at koordinere bevægelsen af oprørere i Haqqaninetværket, udenlandske kombattanter og våben i grænseområdet mellem Afghanistan og Pakistan og det østlige Afghanistan. Siden 2010 har Gul viderebragt operative ordrer fra Badruddin Haqqani til kombattanter i Afghanistan. I slutningen af 2009 distribuerede Gul penge til næstkommanderende i Haqqaninetværket, som rejste mellem Miram Shah og Afghanistan.

                  9.

                     Abdul-Haq Wassiq (alias: a) Abdul-Haq Wasseq, b) Abdul Haq Wasiq).

                     Titel: Mawlawi. Grunde til opførelse på listen: vicesikkerhedsminister (efterretningstjenesten) under Talebanstyret. Fødselsdato: a) ca. 1975, b) 1971. Fødested: landsbyen Gharib, Khogyanidistriktet, Ghazniprovinsen, Afghanistan. Nationalitet: afghansk. Adresse: Fængslet i Guantanamo Bay. Andre oplysninger: har siden 2011 været varetægtsfængslet i USA. Dato for FN's opførelse på listen: 31.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Abdul-Haq Wassiq er allieret med Gulbuddin Hekmatyar. Under Talebanstyret var han lokal leder i først Nimroz- og derefter Kandaharprovinsen. Derefter blev han vicegeneraldirektør for efterretningstjenesten med referat til Qari Ahmadullah. I denne funktion havde han ansvaret for forbindelserne med udenlandske kombattanter med tilknytning til al-Qaeda og deres træningslejre i Afghanistan. Han var også kendt for sine undertrykkende metoder over for Talebans modstandere i det sydlige Afghanistan.

                  10.

                     Abdul Jalil Haqqani Wali Mohammad (alias: a) Abdul Jalil Akhund, b) Akhter Mohmad, c) Haji Gulab Gul, d) Abdul Jalil Haqqani, d) Nazar Jan).

                     Titel: a) Mawlawi, b) Mullah. Grunde til opførelse på listen: a) medlem af Talebans øverste råd siden maj 2007, b) medlem af Talebanrådets finanskommission, c) ansvarlig for Talebans logistik og også aktiv som forretningsmand i sin personlige egenskab siden midten af 2013, d) Talebanstyrets viceudenrigsminister. Fødselsdato: ca. 1963. Fødested: a) landsbyen Khwaja Malik, Arghandabdistriktet, Kandaharprovinsen, Afghanistan, b) Kandahar by, Kandaharprovinsen, Afghanistan. Nationalitet: afghansk. Pasnummer: a) pasnummer: OR 1961825 (udstedt i navnet Akhter Mohmad, søn af Noor Mohmad, født i 1965 i Kandahar), udstedt den 4. februar 2003 af det afghanske konsulat i Quetta, Pakistan, udløbet den 2. februar 2006), b) pasnummer: TR024417 (udstedt i navnet Haji Gulab Gul søn af Haji Hazrat Gul, født i 1955 i Logar, Afghanistan), udstedt den 20. december 2003 af det centrale paskontor i Kabul, Afghanistan, udløbet den 29. december 2006. Andre oplysninger: a) formodes at opholde sig i grænseområdet mellem Afghanistan og Pakistan, b) tilhører Alizaistammen, c) bror til Atiqullah Wali Mohammad. Dato for FN's opførelse på listen: 25.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Abdul Jalil Haqqani Wali Mohammad har været medlem af Talebans øverste råd siden maj 2007 og medlem af Talebanrådets finanskommission.

                  11.

                     Abdulhai Motmaen (alias a) Abdul Haq).

                     Titel: Mawlawi. Grunde til opførelse på listen: a) leder af Talebanstyrets direktorat for information og kultur i Kandaharprovinsen under Talebanstyret, b) talsmand for Talebanstyret. Fødselsdato: ca. 1973. Fødested: a) landsbyen Shinkalai, Nad-e-Ali-distriktet, Helmandprovinsen, Afghanistan, b) Zabulprovinsen, Afghanistan. Nationalitet: afghansk. Afghansk pasnummer OA462456 (udstedt i navnet Abdul Haq, søn af M. Anwar Khan), udstedt den 31. januar 2012 (11-11-1390) af det afghanske generalkonsulat i Peshawar, Pakistan. Andre oplysninger: a) familien er oprindeligt fra Zabul, men har senere slået sig ned i Helmand, b) medlem af Talebans øverste råd og talsmand for Mullah Mohammed Omar siden 2007, c) formodes at opholde sig i grænseområdet mellem Afghanistan og Pakistan, d) tilhører Kharotistammen. Dato for FN's opførelse på listen: 23.2.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Abdulhai Motmaen var den ledende talsmand for Taleban og plejede at levere udtalelser om Talebans udenrigspolitik. Han havde også tæt tilknytning til Mohammed Omar (TI.O.4.01). Han var medlem af Talebans øverste råd og har været talsmand for Mohammed Omar siden 2007.

                  12.

                     Najibullah Haqqani Hidayatullah (alias Najibullah Haqani).

                     Titel: Mawlawi. Grunde til opførelse på listen: a) Talebanstyrets vicefinansminister, b) medlem af Taleban med ansvar for Laghmanprovinsen fra slutningen af 2010. Fødselsdato: 1971. Fødested: landsbyen Moni, Shigaldistriktet, Kunarprovinsen. Nationalitet: afghansk. Nationalt identifikationsnr.: Afghansk nationalt identifikationskort (tazkira) nummer 545167, udstedt i 1974. Andre oplysninger: a) fætter til Moulavi Noor Jalal, b) bedstefaderens navn er Salam, c) formodes at opholde sig i grænseområdet mellem Afghanistan og Pakistan. Dato for FN's opførelse på listen: 23.2.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                              Najibullah Haqqani Hydayatullah var også vicefinansminister under Talebanstyret. Denne udnævnelse blev tilføjet på listen den 18. juli 2007. Den 27. september 2007 blev opførelsen af dette navn ajourført for at fjerne den oprindelige betegnelse »Talebanstyrets viceminister for offentlige arbejder«.

                              Najibullah Haqqani Hydayatullah var medlem af Talebanrådet i Kunarprovinsen, Afghanistan, i maj 2007. Han er fætter til Noor Jalal.

                              I juni 2008 udnævnte Talebans ledelse ham til ansvarlig for militæraktivitet i Kunarprovinsen.

                              Najibullah Haqqani Hidayatullah var medlem af Taleban med ansvar for Laghmanprovinsen fra slutningen af 2010.

                  13.

                  Abdul Raqib Takhari.

                     Titel: Mawlawi. Grunde til opførelse på listen: a) Talebanstyrets minister for repatriering, b) medlem af Talebans øverste råd med ansvar for Takhar- og Badakhshanprovinserne i december 2009. Fødselsdato: mellem 1968 og 1973. Fødested: landsbyen Zardalu Darra, Kalafgandistriktet, Takharprovinsen, Afghanistan. Nationalitet: afghansk. Andre oplysninger: bekræftet dræbt den 17. februar i Peshawar, Pakistan, og begravet i Takharprovinsen, Afghanistan. Dato for FN's opførelse på listen: 25.1.2001.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                  Abdul Raqib Takhari var medlem af Talebans øverste råd med ansvar for Takhar- og Badakhshanprovinserne i december 2009.

                  14.

                     Saleh Mohammad Kakar Akhtar Muhammad (alias Saleh Mohammad).

                     Grunde til opførelse på listen: a) Saleh Mohammad Kakar Akhtar Muhammad er narkotikahandler og har drevet et organiseret smuglernet i Kandahar- og Helmandprovinserne i Afghanistan, som varetog Talebans logistiske og økonomiske behov. Fødselsdato: a) ca. 1962, b) 1961. Fødested: a) landsbyen Nalgham, Panjwaidistriktet, Kandaharprovinsen, Afghanistan, b) landsbyen Sangesar, Panjwaidistriktet, Kandaharprovinsen, Afghanistan. Nationalitet: afghansk. Adresse: Damandistriktet, Kandaharprovinsen, Afghanistan. Andre oplysninger: a) har drevet et organiseret smuglernet i Kandahar- og Helmandprovinserne, Afghanistan, b) har tidligere drevet heroinlaboratorier i Band-e-Temur, Kandaharprovinsen, Afghanistan, c) har været selvstændig bilforhandler i Mirwais Mena, Danddistriktet, Kandaharprovinsen, Afghanistan, d) løsladt fra varetægtsfængsling i Afghanistan i februar 2014, e) ved ægteskab knyttet til Mullah Ubaidullah Akhund Yar Mohammad Akhund, f) tilhører Kakarstammen. Dato for FN's opførelse på listen: 4.11.2010.

                     Yderligere oplysninger fra det beskrivende resumé af grundene til opførelse på listen fra sanktionskomitéen:

                              Saleh Mohammad Kakar Akhtar Muhammad er narkotikahandler og har drevet et organiseret smuglernet i Kandahar- og Helmandprovinserne i Afghanistan, som varetog Talebans logistiske og økonomiske behov. Inden han blev anholdt af de afghanske myndigheder, drev Saleh Mohammad Kakar Akhtar Muhammad heroinlaboratorier i området Band-e-Temur i Kandaharprovinsen, som Taleban beskyttede.

                              Saleh Mohammad Kakar Akhtar Muhammad har været i kontakt med højtstående Talebanledere, indsamlet penge for dem fra narkotikahandlere og forvaltet og skjult penge tilhørende højtstående Talebanledere. Han var også ansvarlig for formidling af afgiftsbetalinger fra narkotikahandlere til Taleban. Saleh Mohammad Kakar Akhtar Muhammad har været bilforhandler i Kandahar og leveret køretøjer til Taleban til selvmordsangreb.